ພຽງຢາງ ຂົ່ມຂູ່ ເກົາຫຼີໃຕ້ ດ້ວຍການທຳລາຍ ຂັ້ນສຸດທ້າຍ
ນັກ​ການ​ທູດ​ເກົາຫລີ​ເໜືອ ເຕືອນຢູ່​ໃນ​ກອງ​ປະຊຸມ ສະຫະປະຊາຊາດວ່າ ​ການ “​ປະພຶດ​​​ແບບໂລດ​​​ໂຜນ” ຂອງເກົາຫຼີໃຕ້ ມີແຕ່ຈະນຳໄປສູ່ ການຖືກທຳລາຍຂັ້ນສຸດທ້າຍ.
ເກົາຫລີເໜືອ ໄດ້ຂົ່ມຂູ່ເກົາຫລີໃຕ້ ດ້ວຍ "ການທຳລາຍຂັ້ນສຸດ ທ້າຍ” ໂດຍກ່າວວ່າ ພຽງຢາງສາມາດທີ່ຈະເອົາບາດກ້າວເພີ້ມ ຕື່ມ ຫລັງຈາກໄດ້ທົດລອງນິວເຄລຍ ໃນອາທິດແລ້ວນີ້ ຖ້າຫາກ ວ່າກຸງໂຊລແລະບັນດາພັນທະມິດຍັງສືບຕໍ່ຊຸກຍູ້ໃຫ້ສະຫະປະຊາ ຊາດລົງໂທດຢ່າງໜັກຕໍ່ໂຄງການນິວເຄລຍຂອງເກົາຫລີເໜືອ ນັກການທູດເກົາຫລີເໜືອ ທ່ານ Jon Yong Ryong ກ່າວຢູ່ໃນກອງປະຊຸມ ຫລຸດກຳລັງອາວຸດຂອງອົງການສະຫະປະຊາຊາດທີ່ນະຄອນເຈ ນີວາວ່າ ການ “ປະພຶດແບບໂລດໂຜນ” ຂອງເກົາຫຼີໃຕ້ “ມີແຕ່ຈະນໍາໄປສູ່ການຖືກທຳລາຍຂັ້ນສຸດທ້າຍ " ທ່ານກ່າວເພີ້ມເຕີມອີກວ່າ "ດັ່ງທີ່ສຸພາສິດກ່າວໄວ້ວ່າ ໝານ້ອຍທີ່ເກີດໃໝ່ ບໍ່ຮູ້ກັບຄວາມຢ້ານກົວເສືອ ” ຄໍາຖະແຫລງຂອງ ທ່ານ Jon ໄດ້ຖືກຕຳໜິຕິຕຽນຢ່າງວ່ອງໄວຈາກປະເທດຕ່າງໆ ຮວມທັງເກົາຫລີໃຕ້ ສະຫະລັດ ແລະອັງກິດ ເອກອັກຄະລັດຖະທູດ ສະຫະລັດ ທ່ານນາງ Laura Kennedy ຮ້ອງການຂົ່ມຂູ່ຂອງ ເກົາຫລີເໜືອວ່າ ເປັນການລົບກວນທີ່ສຸດ ແລະກ່າວວ່າ ຄໍາຖະແຫລງນີ້ ແມ່ນເປັນ “ທີ່ໜ້າລັງກຽດແລະຮັບບໍ່ໄດ້” ບໍ່ວ່າຢູ່ໃນກໍລະນີໃດກໍຕາມ ໂດຍສະເພາະຢ່າງຍິງ ຢູ່ໃນກອງປະຊຸມຫລຸດກຳລັງອາວຸດ ນັບຕັ້ງແຕ່ພຽງຢາງໄດ້ທົດລອງລະເບີດນິວເຄລຍໃນອາທິດແລ້ວນີ້ເພື່ອ ເປັນການທ້າທາຍ ຕໍ່ມະຕິຂອງອົງການສະຫະປະຊາຊາດ ເກົາຫລີໃຕ້ ໄດ້ເຕືອນວ່າ ຕົນອາດຈະໂຈມຕີເກົາຫຼີເໜຶຶອເໜືອ ຖ້າຫາກຕົນເຊື່ອວ່າ ການໂຈມຕີຈາກເກົາຫຼີເໜືອໃກ້ຈະເກີດຂຶ້ນຈິງ ການທົດລອງເທື່ອແລ້ວນີ້ ເປັນການທົດລອງທີ່ແຮງທີ່ສຸດຂອງເກົາຫລີເໜືອ